Nei , Birgir lifir í veröld ríka fólksins og finnst það sjálfsagt að þeir ríku verði alltaf ríkari . Katrín Baldursdóttir skrifar : Til þess að forystumenn Sjálfstæðisflokksins geti litið í spegilinn verða þeir að koma sér upp ímynduðum veruleika . Eins og þeim að á Íslandi hafi jöfnuður vaxið mikið og misskipting minnkað . Þeir sem haldi fram að ójöfnuður hafi aukist segi ósatt . „ Þeir sem hafa uppi málflutning af þessu tagi gera hins vegar yfirleitt enga tilraun til að rökstyðja þessar fullyrðingar , enda verður slíkur rökstuðningur ekki sóttur í tölfræðilegar upplýsingar um þróunina hér á landi eða samanburðartölur frá öðrum löndum . Samanburðarhæfar upplýsingar sýna þvert á móti að tekjujöfnuður hér á landi fer vaxandi og misskipting minnkar , “ segir Birgir Ármannsson . Ég efast um að Birgir hafi fylgst með fólki sem beið í röðum hjá hjálparstofnunum fyrir jólin , talað við fátæk börn sem ekki geta tekið þátt í öllu tómstundastarfinu eins og börn ríka fólksins , við leigjendur sem ekki eiga fyrir leigunni næstu mánaðamót , við láglaunafólkið sem lifir á ekki á laununum , við fátæka eftirlaunafólkið sem á ekki ofan í sig að éta þrátt fyrir að hafa unnið eins og þrælar allt sitt líf , við öryrkjana sem allt of margir lifa við mjög slæmar aðstæður og einstæðu foreldrana sem þurfa að sjá börnum sínum farborða án þess að geta það . Nei , Birgir lifir í veröld ríka fólksins og finnst það sjálfsagt að þeir ríku verði alltaf ríkari og það séu færri og færri fjölskyldur sem eiga meira og meira . Honum finnst sjálfsagt að þessi ríkisstjórn geri allt að svo megi verða . En það er auðvitað ekki aukin misskipting að mati Birgis . Birgir lítur í spegilinn og sér ekki sjálfan sig , heldur einhverja glansmynd af módeli eða fögrum leikara . Sennilega sér hann engin öldrunareinkenni . Og stælta vöðva og sixpack .